rlitschk/wikidir huggingface dataset:
He die Sie ös op Stolberjer Platt (Sije op Stolberjer Platt) un jeschrieve wie moch öt kallt (Sije jeschrieve wie moch öt kallt) Met Bahnhoff vorstonn weed usjesaad, dat ön Persun nüüß övv janüüß vorstehd. Dä Satz stammd us der Ischde Weltkresch. Vöör di kreschsmöde Soldate woch dr Jedanke an dr Baahnhoff d enzije Vreund, denn dat bedüde, dat sö heem dorfe. Jedder, dä övver jätt angich als Fronturlaub sproch, dä kräät mä dä Satz "Hald d Mull, ich vorstönn mä noch Bahnhoff" z hüüre. Bekannd wood dä Satz dörch d va Hans Fallada stammende Roman Wolf onger Wölf (op Huchdütsch: Wolf unter Wölfen. Deutsche Redewendungen: ein Wörter- und Übungsbuch für Fortgeschrittene, Regina Hessky, Stefan, 1997, Gunter Narr Verlag, ISBN 3823349600 Beim Wort genommen: Der Sprachführer durch die Welt der Redewendungen, Olga Ejikhine, 2005, ISBN 9077713050
Hee di Sigg_is_op Bönnsch (Sigge op Bönnsch) unn jeshrivve wii_mer_t_shprish (mieh Sigge jeshrivve wii_mer_t_shprish) Dä Barbaradaach, dat eß dä 4. Dezember. Et helije Barbara (Barbara von Nikomedië) soll em 3. Jahrhundert en Kleinasië, wo hück de Türkei eß, jelääf hann. Als et net dä Kääl hierode woll, dä singe Vatte vür itt ussjesok hat, leet'e et Barbara ömbrenge. An ihrem Dudesdaach solle Zweich aanjefange hann ze blöe, die se kuurz zevür en et Wasse jestallt hat. Als Erinnerung aan dat junge chrissliche Mädche, höllt me deshalef am 4. Dezember Obbszweich uss em Jaade en et Huus, stellt se en wärm Wasse, bis se dann Weihnachte ze blöe aanfange. Et helije Barbara zällt zo de 14 Nut-Helefer un eß Patronin von de Berchlück. Em Kollepott un en andere Berchbaujäjende wierd de Barbaradaach besonders fesslich jefiert.
Barmen iß hügg enne Veedel vun Wuppertal. Barmen hät houpsäschlisch zweej Veedel, dat iß Overbarmen (Oberbarmen) em Oßten un bovven am Berj_un Unger_Barmen (Unterbarmen) mih weßlij_un mih em Tal, un dozweschen litt Barmen di ẞittii, wenn_de su_willß. Bööse Zungen behaubten, Overbarmen köhm vun Gott Erbarmen, weil do de Lück jo so ärm wööre. Dat mach enz rischtisch jewääse sinn, eß ävver em für fürije Johundort ald nimmih esu jewääse, un do joov et Wuppertal als Name för die Stadt no ja nitt, do woh dat nur där Wupper ihr Tal. Friedrich Engels dä Sozjaliß, däm Karl Marx singe Busenfreund, Suffkumpahn un Autor fun filosoffische un polittisch-ökonomische Texte, kütt us Barmen, och dä Chirurg un Aaz, Professor Ferdinand Sauerbruch.
Unger Luxemburg (Provinz) forshtejdt mer_en Provinß en dä Regijon Valloni en däm Shtaat Bellji en Europa. De Houpshtadt fun belljish Luxembursh eß Aalong. De Provinß belljish_Luxembursh jehüert komplättemang bej de "Jemäjnschaff di franzüüsish schwade dejt" un de Affköözung noh dä Norm ISO 3166-2 för di Jääjendt eß BE-WLX. Commons: Luxembourg (Province of Belgium) – Sammlung von Bilder, Filemche un Tön op Wikimedia Commons
Beule_Maacher odder Beule_Maacher_Buur ess_enne Shpeznaame odder enne Nekknaame dä di Kölsche dä Lück uß Barrəschem jävve. Dat maach do_met zusamme hange dat di BM op de Nummer_Shelldere fun iier Autoß shtonn hann. Wäijel dat jo bekannt wööo, su saare di Kölsche, dat di Beule_Maacher_Buure uß Bershhäjm un drömeröm jaa nit Auto_Faare künnte un alles aantitsche un övverall Blötsche erinn_faare dääte, vör allem in dänne Kölsche iir schöön Autoß, wänn di Buure enß me_m Auto en de Shtadt erinn kööme. Ävver och de Ammpel_Pööhl dääte se rasiiere, un af un ann ens widder_en Wannd faare. Ußßerdämm mößße di Kölsche Jleuve dat di Büüle_maacher_boore di Shprooch en Kölle nit voshtonn, sönß mööte se se jo Blötsche_Maacher nänne. Ejaal wi dadd_och eß, enne kölsche Jung, un enne lächerlicher Jung, di beedß zeen Joohr dachein_daachaus de Luxemburjer_Shtroohß lang en de Shtadd_erinn zor Scholl jefaare sinn, di saare, koot füür_m Süd_Baanhoff, wo die Luxemburjer am Äĳfellwall plözlish fill schmaalor weed, do wöör zirrka jeede Woch enß enne Waare en di Knajb_erinnjekraach, wo mer fun de räächte Shpur dren landt, wämmer di dräj Wääje drömeröm_ze_faare vorpass_un och_nit_shtonn bliihdt. Un_faßß ėmmer wöören_et bärreschhäĳmer Buure met BM o_m Auto jewääse — so zimmlish de äjnzijje di sish nit
Et Bilderboochmuseum in Trooßdoorf ees dat eeijnzichste singer Aart en janz Europa. Et befass sich met: künstlerische Bildderboochillustratioone aale un neue Bildderbööcher Künstlerbööcher Dat Bilderboochmuseum ees en dä Bursch Wissem ungerjebraach. Alle zwei Joor witt em Museum seleves dä Trooßdoorfer Bilderboochpreis verjovve. Em Joor 1982 schenk dä Trooßdoorfer Kaufmann Wilhelm Alsleben dä Shtadt sing ömfangreiche Sammlung an Bilderbööcher. Dorunger woren richtije Raritääte un Orijinalzeichnunge äver och moderne Bööcher. Die Sammlung sullt dä Öffentlischkeeijt jezeesch werde un su wudd dat Museum en de Bursch Wissem opjemaat. Die Nöh zom Shtadtwald un zo de Rehjeheeje määt et Bilderboochmuseum un die Bursch zo enem beliebts Ausfloochziel. Neve dä ursprüngliche Ussstellungstööcke vun de Alslebe Stiftung befinge sich mitlerweile och zeemlisch seltene Bööcher em Besitz vum Museum. Unger anderem sin och Bööcher vun dä berühmte Autore Helme Heine, Janosch oder Leo Lionni en de Sammlung. 1995 joov dä Jugendboochexperte Proffessor Brüggemann sing circa 2.000 Exemplare ömfassende Sammlung vun Kinderbööcher en et Museums. Et älteste Booch dovun ees us dem Joor 1498. Dat Schwizzer Päärchje Elisabeth und Richard Waldmann hatten en 30 Joor övver 800 Bööcher, Illustratioone un Graafikke zom Thema Ruutkäppsche zesammejedraache. Dovun ees dat ällste us em 18. Joorhundert. De waldmanns han dann 2002
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Blindtex pack mer do hin, wo jet shtonn sull, wat die Tex ußß_süüsh, wo et ävver nit drop aankütt, wat dat für ene Tex iß, un dat dä övverhoup ene Inhalld hätt. Blindtex iß nit för ze Lesse, dä sull nuur för Aanzeluure jood sinn. En tüppijje Aanwenndung fö Blindtex iß, wamm_er als_enne Säzzer en Läj_Aut voorfüühre well. Dobeij weed demonnßtreet, wie Sigge opjedeeijlt sinn, wat fö_n Schriftüüpe do nemme well, wat se förr_enne Jesammp_Enndruck maache. En Anmuutung wie mer säät. Do mußß dä Plahz för Text schunn med Schreff jevüllt wääde, sünnß wö dat nit rääsh. Allso kütt ene Blindtext erinn. Bei Sujet well me di Minsche, die dat aanluure un bejoodachte sulle, na Mööshlishkeijt jo nit aan et Lesse brenge, dorbeij dääten se uß dämm Shtantpunk vun dänne Maacher jesinn, jo blooß de Zick verplempere un dääten ier jood Werk dobbeij jaa nid_ens waanemme. Doröm han di_sish ald in de jannz aale Zick vum Aanfang vun dä Kunnß vun dä Boochdrokereij ene Knifv_ußßjedaach — die jan zwa jet jeschrivve, ävver ne Texx oone ääshte Jehalld. Wööt, die meddenander joot ußsooche, ävver jannz vüürwiijent keijn_ääshte
Dä Lemma-Titel he es en de amplische Schrievwies. Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Blissemich, udder op Dütsch Blissenbach, eß enne kläjne Oot em Bärrjishe, dä bäj de Jemäjnde Küchten jehüüert. Et sinn nuur e paa Hüüßje, ävver di hann en äijene Bußß_Halteshtäll o_m Wääsh fun Schäbbish_Jläbbish övver Herrenshtrunden un Küüoten noh Wipperfüüot, fröjer och noch wigger beß noh Jummerßbach, un et jitt och en Shtroohß doo, di dä Naame Blissenbach om Shild_dräät.
En Bloohß em Kopp — dat weet och ald enß en Seijfebloohß, (ävver dat iß preußßisch Huhdeutsch — odder en Rosiihn em Kopp — datt ißß wem mer jett denngk, unn jett meijnt, et jleuf, sich villeijsh drop verlööt, un mer ißß verloore, et woo nit wooh, un iß nit woo jewääse. Do säät mer hingerher, wam mer er jemerrək hätt, odder dovüür, wem mer esu enne Jeck, dä et noch nit jemmerrək hätt, wam mer dää warrne odder uss em sibbente Himmel höösh jedd erungerholle wėll op de Ääad, do säät mer do füür: „Do leeven Jott, wat hadd ijjen Bloohß em Kopp“ — Dat iß jo nit sellde, wenn De schwer Ferlieb bißß. Unn dinnge Schwarrəm, jo dämm beßß Do driss ejaal. Ävver Ding Dreum hann Der de Oure ömnääbeld, de Uure verklääv un der Fershtannt op Spaaflamm weijshjekoch. Bis dat tie Bloohß ßijj oppdeijht. Odder ne anndere Vall, Dir versöök eijner jett opzeschwaade, wat mer nit jleuf, ävver ä probbieert dat. Do weiß nit, et klingk jo wie wenn er et selv jeuve däät un jannz äänz am nemme wööer, un Do denx Der nuur: „Wat schwaad der fürr en Bloohß do heer.“ Shpezjell beijem Spekkeliiere kütt
Dä Lemma-Titel he es op Kölsch buchstabeet nohm Wrede. Blotwoosch eßß en Woosch uß Blot unn Suushpäck. Blotwoosch weed flöck ens met Flönz doorenandä jebraacht. Äwwä Flönz iss suh ene Aat jekochte Blotwoosch, unn de ääschte Blotwoosch eßß jeräusch. Hück weßße vill Kölsche eh ni mieh, wat Flönz es unn wat Blotwoosch. Jet äähnlijjet sinn ou Puttes in Kölle unn Öcher Puttes en Oche. Blotwoosch ka_ma jebroen met Himmel unn Ääd esse, ou med Läwwewoosch dobeij. Blotwoosch ka_ma äwwä och en Schievjeer op et Bruet donn. Dat jäht nit mit Flönz, wejl se ze wabbelich sinn doför.
Hee di Sigg_is_op Bönnsch (Sigge op Bönnsch) unn jeshrivve wii_mer_t_shprish (mieh Sigge jeshrivve wii_mer_t_shprish) Bonn eß en Stadt am Rhing, janz im Südde vom Kölsche Becke. Im Nordweste litt et Vürjebirsch, och Vill jenannt, un em Nordoste litt de Siech-Mündung. Noh Süüde hin sitt me et Sibbejebirsch m'em Ööhlbersch. Bonn wor fröhe de Haupstadt von Dütschland, jetz eß dat äwe Berlin jewudde, watt die Bönnsche ersch beduure, heeß ewe noh Bundesstadt. Hückzedaach hätt och de UN e paar Büros en de Stadt. Usserdämm jitt'et en Universität un e paar Fachhuhscholle. Bunn eß ad öwe 2000 Johr aal. Bonn litt meddem em Rhein-Siech-Kreis jehürt äwe net dobei. Drömm-eröm lië foljende Jemeinde und Städtche: Kaaßel (Niederkassel) Troisdörp (Troisdorf) Sank Aujustin (Sankt Augustin) Könickswinte (Königswinter) Bad Honnef Remare (Remagen, jehürt ad zo Rheinland-Pfalz) Waachbersch (Wachtberg) Meckem (Meckenheim) Alefte (Alfter) Bonnem (Bornheim) Bonn eß in vier Stadtbezirke opjedeelt, die uss dä ehemolije Städt Bad Jodesbersch un Beuel, un dä Ämter Duisdörp un Owekaassel jebildt wudde sen. Die vier Bezirke heeße: Bad Jodesbersch Bonn (Zentrum) Beuel (witt von dä Bönnsche och Schääl Sick jenannt) Hardtbersch Dottedörp (Dottendorf) Duisdörp (Duisdorf) Endenesch (Endenich) Freesdörp (Friesdorf) Kessenesch (Kessenich) Leisdörp (Lengsdorf) Öckesdörp (Ückesdorf) Röttsche (Röttgen) Ippedörp (Ippendorf) Venusberg (Venusberg)
Linux, dat klengk: [ˈliːnʊks] (IPA), um_mer säät och GNU/Linux [jnuː ˈliːnʊks] (IPA) doför. Et is en friejes Multiplattform-Miehbenutzer-Bedriefsystem, dat de Linux-Kään verwende dät, op GNU basiere dät un Unix-ähnlich sin dät. Erztmals in größerem Stil ingesatzt wood dat Linux 1992 noh de GPL-Lizenzjierung von de Linux-Kään. Dat modular opgebaute Bedriefsystem wed wigger usgebaut, von Softwareentwicklern op de ganze Welt, welche bei de verschiddenen Projekte mitmache däte. Do sin dan Ungernehmen wie och Non-Profit-Organisatione un Enzelpersonne beteiljigt, die dat dan als Hobby betreivve. Im Leeve werde dann miest sogenannte Linux-Distributione genutzt, in denne dan verschiddene Software fix un feddich parat gemacht wudde sinn. Aal von denne Distributione enthale somit quasi Linux also genau gesacht de Linux-Kään. Von denne Linux-Distributionen gibt et wirklich ärch viel, evver für de aktuelle Kernel 2.2.x, 2.4.x un 2.6.x gidet immer nur en stabille, in aktiv gepflechte und en wigger entwickelte Version – dobei wird de (stabille) 2.6.16er-Zweich noh gepflegt un et wede Patches für de vorherje Versionen parat gemat. Evver viell von de Distributoren und von de versierte Benutzer mache sich de Bedriefsystemkään mehr oder wenniger für ihre Zweck selvs parat. Linux kanste quasi övveral gebruche, so op dinge Desktop-Rechner, op nen Servern, in en Mobiltelefon,
De Brauerei Königshof iss_en Broueräj en Krieevel-Künningshoff, di sez om ejemoolijje Jelände fun dä Rhenania un jehüot orr_ennem ejemoolijje Ärrbeijdor fun dä Rhenania. Zig dämm et Rhenania-Alt funn Krombacher_en Krützdaal-Krombach jemaat weed_un fille Krieevelsche_et nit mieh müjje, sinn_se ob_et Landfürst_Alt ömjeschwängk. Dat kütt uß da Broueräj Künningshoff un dat kritt mer en dä Shtadt övverall en de Lääde un_em Suppermaat. Ed_ess_en Krievel un Ömjävvung esu beliep jevoode, dat de Bräueräij Könningshoff' jäjen Engk 2004 iier Kappazitääte forjöößere moot un neu Tanklaarer_un Bräukäßßelle aanjeschaff hätt. Do bräue se nävven_em Alt on_noch Pils, Wejze, Expocht un mesche Radlor.
Brunei heesch jenaujenumme Brunei Darussallam odde ävenz برني دارالسلام, eß ennen Schtaaht em Orijändt. Et jränz op de eeine Sig an et Züüd-schineesich Meer, un an de andere fönnef Sigge a Malaysija. Brunei hät zwäi Schtöke Land un dozwesche ennen Meerbuusen, de och zo Brunei jehüüert met paa Inselsche dren. De jröözte Schtadd un Houpschtadt es Bandar Seri Begawan. Dat litt do en de medde an ennem Ärrem vun däm Meerbuuse. De Lück schwade Malayam, mer säät och Malaijisch, doo in de jannze Jääjend vun Brunei un drömeröm. En Brunei läve ätvar esu vill Minshe wi en Bunn un Joodesbersch un en dä Dörfer tiräck droömröm zosamme jenumme, dat sinn goodt 357 douwsendt. Se lääve joodt, fun Äädööhl un Äädjahß|-jahß un jleuven faßß all an Alla. Dä Sultan vun Brunai eß dä Schäff doo un hätt et Saaren. Dä Sultaan is risch un jild als dä rischste Minsch op de Äät met mieh wi zeen mool esu fill en de Täsch wi de andere nüng vun de zeen rischste Lück diejet jävve sull. Dä Shtaat Brunei eß Mitjliid em Commonwealth of Nations, vun dä UN, ASEAN, un OIC. Hä woo beß 1984 en Koloni vun Änglandt un hät sish donoh
De Houpshtadtregijon Brüßßel (ob_flämish u_nederländisch: Brussels Hoofdstedelijk Gewest, op franzüüsish: Bruxelles-Capitale, op wallonish: Redjon Brusselwesse, op deutsch: Hauptstadtregion Brüssel) eß en Regijon en däm Shtaat] Bellji_en Europa. De Regijon Brüßßel jehüert zo nem Dejl bej de Jemäjnschaff di nederländisch schwade dejt, zo nem Dejl bej de Jemäjnschaff di franzüüsish schwade dejt]] un de Affköözung noh dä Norm ISO 3166-2 för di Jääjendt eß BE-BRU. Se hät käjn Provinße.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Dä Buch eß enne wishtijje Körperdeejl. Beijm Minsch sėzz_e övver de Beejn un unger_em Häzz. Em Buch dren eß do Maaren, et Jedärrəm, de Levver, de Niiere, de Jall un de Milltß, un jans_am Eng unge noch di Fott wo dat widder eruß kütt, wat noh_m fordaue uß_jedrißße weed. Och de Bloohß för dä Flüßßijj_Affall es_em Buch. Unß Fraulück hallde der Nachwuux för nüng Moohnde schöön kushelish wärrəm em Buch, ii datt_e op_de Wäld_kütt. Et sinn jaa_nidd_esu_vinnish Lück_di saare beij inne sööß et_Jevööhl em Buch, un_noch_mieh, di ald enß saare, se hätte E Jefööl_em Buch.
Dä Bund Nöüj_Döüjtschlanndt e.V. affjekööz ND, ess_enne Foäjn, dä am Äng fum Eetzte Wälldt_Kreesh jejründt woode eß, ävver do ald aale Füürlöüjfor jehatt hätt. Su eßß_e ne jannz aale Faadfindor_Foräjn, dä_t_ėmmo_noch_jitt. En Kölle sezz_e en de Jabelßbärjer Shtroohß, janz noh amm Süüd_Baanhoff aan dor Baan. Däm ND sing Houm_Päjdsh (op deutsh)
Dä Lemma-Titel he es jeschrieve un bochstabeet en de Sproch vum Oot. Bebber is een vun de nördlischste Städtscher em Rhing-Erft-Kries un hätt unjefiehr 25.000 Einwohner. Städt un Jemeinde em Rhein-Erft-Kreis Bebber · Berchem · Brühl · Elsdorf · Erftstadt · Frechem · Hürth · Kerpen · Pullem · Wesseling Dä Artikel iss noh koot. Äwwä eä könnt bald enz länger sinn, wenn do mithilfs. Jlich aanpakke? Dann loß jonn!
En Buun eß en Meuershen_odder en langen jraaden Stäĳnwall, maanschmol nur en pahr Pööhl met Planke dozwesche. Et mieß sinn et ävver decke Stäĳn opjeschodt, fass_ėmmer Basalldt, fum Uuver e Shtöck en enne Floßß erinn, odder enn enne Seeh, odder et Meer. De minsche maache_suj_jet, wäĳl_se dänngke, dat dat hellfe däät, dat dä Shtrand odder et Uuver nid_esu läĳsch fottjeshpööhldt weedt, fun de Wälle un dä Ströhmung, odder Wind_un Wätter], Huhwasse_un Fluhte. Buune sin och off nett för Angler], di säze sish do drop un han io Freud draan, dat se e jood Däĳl fum Uver fott_kumme, do_hen wo_t Wasser tiifer eß un de Fesch jet winnijjer fun Wälle jeshtüührt weede. Jenausu freue sesh de Füjjel övver e reujish Pläzzje am Wasser ußße op de Buune, besönders de Mööve. Op de Ovversick fun Buune en Flößß, un ope Fördersigk fun der Buune em Meer, fun do Shtröömung uß jesinn, do weet no un noh jet aanjeshpööhlt, do sammelt sish der Sand, der Kißß, un dä Drißß dä söns_em Wasser erömschwemmp un sijj_am Uufer affsäz. Op der ander Sigk winnijer, do es_am Eng fun dä Buun norre enne Waßßo_Wirbel] — wä sijj_ußkänt, kann dä nuzze, öm uß dä Shtröömung eruß ze
Bälliin, kammer och Bärliin schrieve, kölsch Berlin, amplisch heiß et och Berlin, et wor fröher de Houpshtadt vun Preuße un eß zick 1871 Houpshtadt, un zick 1990 de Bundeshoupshtadt vun Deutschland. Weijl Deutschland noh em Zweijte Weltkreesch jedeelt wuude wor, wor zonächs Bonn zweiunvierzisch Johr Bundeshoupshtadt vun d'r Bundesrepublik Deutschland un Oßß Bälin Houpshtadt vun d'r Deutsche Demokratische Republik, bes 1989 de Bälliner Muer feel und Deutschland widder vereenisch wudde es. Et Wappedier fun Bärlin ess enne kleeijne Bär, wi dä Naame alld säät. Bällin ess en ne eijene Stadtstaat un es ävver komplätt fun Brandeborsch ömjovve. De Houpshtadt fun Brandenburjj es Pozdamm, wat fröher Residenzstadt fun Bällin wor, un noch änger forbonge wi Pochz un Schäbbish Läbbish met Kölle es, doröm wullte de Pollitiker dat ald enß zosammelääje, ävver de Lück fun drenne wi druße han dat ned metjemaat un esu wood nix druß. Stadtstaat Berlin Commons: Berlin – Album mit Bilder, Filemche un Tön op Wikimedia Commons De Bundesländer en Dütschland Bade-Wöötebersch · Bajore · Berlin · Brandeborsch · Bremen · Hamburg · Hessen · Mecklenborsch-Vüürpommere · Needersachse · Noodrhing-Wäßßfaale · Rheinland-Pfalz · et Saarland · Saxe · Saxe-Anhalt · Schleswij-Holsteijn · Thüringe das kölsche liedbuch. Lund Verlagsgesellschaft
Berliner sin Kuurle uss söößem Heffdeesch en Fett ussjebacke, met Aprikose-Mammelaad jefüllt un met Zucker bestreut. Karneval ohne Berliner wör wie Weihnachte ohne Weihnachtsplätzje, deshalef zälle se och zom Karnevalsjebäck. Anders wie Muzemandele kritt mer se äwe et janne Johr öwe.
Dä Lemma-Titel he es en de amplische Schrievwies. Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Büllingen litt ėn dä Belljische Provinz Lüttish, un do ėn dä ihrem Ossdejl, un eß och ene Deijl vun dä Jemeinschaff vun denne die in Belljie Deutsch schwaade dunn. Et weed op Frannzüüsisch Bullange jenannt. Unger dä Jemeinde in dä Jemeinschaff vun denne die in Belljie Deutsch am schwaade sinn, eß Büllingen hückzedach 2005 de jöößte — dat heijß vun_denne verbruch se der mießte Platz, op der Ääd. Dat kütt dovun dat dat eijentlish ene Houfe eijen Jemeijnde jewääse sinn beß do, wo se ėm Joor 1977 vun dä Belljier zosammejelaat woote. Dat wooren: Büllinge litt om Huhe Fenn. Ene jröößere Deijl dovun eß ėm Nattuurparrek vun dä nöchtlijje Eijfel drėn. Op däm ville Lant, wat all bei Büllingen beihööt, lijje etlishe Bersh, die sin esu öm 600 Meeter huh, un mieh. Op Leuters]] bej Mürringe — jenau em Norde do_vun — eß 656 Meeter huh, dä Wiieße Shtejn sujaa 689 Meeter, ävver do litt de bövverßte Shpetz jraad nit mieh en Büllinge, söndern op de andere Sick vun dä Strooß die do de Jränz markeere deijt. Om
Jenau nüng Moond vür Weihnachte am 25. Määrz fiert de katholische Kirch Maria Verköndijung, dä Daach, aan dämm de Erzengel Jabriel em Maria, d'r Modderjoddes, de Jeburt vom Jesus aanjeköndich hätt. Maria Verköndijung eß eent von dä ählste Feste von d'r Kirch övverhaup. Weil fröher am 25. Määrz et Fröhjohr aanjefange hätt, jilt dä Daach em Buurekalender als wichtije Wädderlosdaach: Schingk am 25. Määrz de Sonn, jitt et em Somme en joode Äänt. Eß et am 25. Määrz kalt, hält sich d'r Fross noch vierzich Daach. Commons: Category:Annunciation – Sammlung von Bilder, Filemche un Tön op Wikimedia Commons
Hee die Siet es op Düsseldorwer Platt (mih Sije Düsseldorwer Platt) on jeschrevve wie et jekallt wöhd (mih Sije jeschrevve wie se jekallt wähde) De Brauerei im Füchsche, dat iss en alde Huusbrauerei im Häzze vun Düsseldorf! He weed dat beliebte Füchsche Ald sit 1848 jebraut. De „Fuchs“ als Zeeche de Brauerei kütt doher: Anstatt en Zohl schmückte ne „Fuchs“ dat Huus on doher Fuchs = Füchsche(n). Äwwer… Dat Huus vun de Brauerei existiert schon sit 1640 un do wurde ooch schon Bier jebraut, jedoch nit et Füchsche. De Brauerei hät ihre Name sit 1908, wo de Düsseldorwer jung Theodor König mit sinner Frau Louise dat Huus op de Ratinger Stroß koofte on de Fuchs zum Zeeche för de Brauerei machte. Su is de „Brauerei im Füchsche“ jebore! Doch de Kreech jing ooch nit eenfach an dem Huus vörbei… Esch 1950 nahm de Pitter (Peter) König wieder dat Lokal op on vun de Scharm hät et nix einjebüßt. Ab 1995 is wieder de Pitter (Peter) König am Ruder on hät dat Füchsche op de Berücksichtigung der Tradition in et neue Jahrtausend jeführt. De Brauerei im Füchschen ier Websigge
dol2day is en Engornätßait un e sozial Netzwerk för Politikinteressierte. Se is europaweit et größte er Aat. En Metjleedschaf is ömesöns. Die Sick is en Mischung us Forum un Rollenspill. Umfrage un Diskussione zo politische un gesellschaftliche Theme op dä ene Sick, et Wahl vunn dä Engornätkanzler för vier Monde un Arbeid en virtuelle Parteie (linke, liberale, konservative un unspezifische) op dä andre Sick. Dä Kanzler deit organisiere: Klaaf met Persönlichkeite us dä Politik un dä Jesellschafte un hä versöhk, et Community wiggerzoentwickele. Letzte Entscheider sin äwwe de Betreiber un Eigentümer, et Redaktion vunn dol2day. dol2day is zick 2000 online. Di Engornätßait is dä Preisdräger vunn dä Grimme Online Award em Johr 2002, un hät dä Prix Ars Electronica vun 2004 kräje. Do Sprooch is Huhdütsch. dol2day (op hochdütsch)
Dä Kriies Lệ Thủy litt en Bac Trung Bo, em Norrde vun Quang Binh, un em wäßßlischte Zippel fun Kiến Giang. Alle Städt un Jemeinde em Kriies Lệ Thủy vun hück sin: Two Städtcher: Kiến Giang and Nông Trường Lệ Ninh. 25 Jemeinde: Hồng Thuỷ, Ngư Hoà, Ngư Thuỷ, Thanh Thuỷ, Lộc Thuỷ, Hoa Thuỷ, Cam Thuỷ, Liên Thuỷ, Phong Thuỷ, An Thuỷ, Sơn Thuỷ, Ngân Thuỷ, Hải Thuỷ, Hưng Thuỷ, Tân Thuỷ, Xuân Thuỷ , Dương Thuỷ, Mai Thuỷ, Phú Thuỷ, Mỹ Thuỷ, Sen Thuỷ, Trường Thuỷ, Văn Thuỷ, Kim Thuỷ, Thái Thuỷ. Quang Binh Year Book and Quang Binh Province official website
Dat vörmalijje Dörp Castrop es aam 1. Aprell 1926 en dä Shtadt Castrop-Rauxel opjejange. Dä Name Castrop kütt vum mönsterländesch wëßfääleshe Woot „torp“ of „trop“, wat Dörp bedügk, un dä Wööter „chasto“ of „kast“, die verwandt met unserem Kahß of Kaste, ene Speijsher bedügge. Castrop hëijß dröm, övversaz, „dat Dörp aam Koonkaßte“. Et woodt ald em Johr 834 en ene Urkund met dämm Name Villa Castorpe opjeschrevve. Em Johr 1470 hät de Hääzoch vun Kleff dat dohmohlijje Castrop zor Freiheit en singe Jrafschaff Mark jemaat. Nohdämm de Preuße jääje der Napolejon em Kreesch ungerlääje wohre un et Ruhrdepachtemang enjereschdt wohr, woodt Castrop em Johr 1808 en Mairie. Noh 1815 woodt Castrop en Börjermeisterei ov en Amp en dä Preuße ier Provinß Wëßfaale. En dämm Amp wohre och — för en Zick — Ööt uß Sodinge un Börnig, di hück bei Herne hüüre, un Mengede un Deuse, di hück bei Dochtmund jehüüre. Et beshtundt beß 1902. Uß dä Ööt Castrop, Bovvercastrop, un Behringhuuse hann se em Johr 1902 de Shtadt Castrop zosamme jelaat, die em Johr 1926 met dämm dohmohlijje Amp Rauxel onger dämm Name Castrop-Rauxel zosamme jelaat woodt. Hück jehööt Castrop-Rauxel bei dä Kriiß Recklinghuuse.
Dä Phong Nha-Ke Bang ess_ene Natzjonaalpark un litt en Provins Quang Binh vun Vietnam. Dä Park hät 300 Hööle un Jrotte. Di sen zosamme jenumme öm de 70 Kilometere lang. Hä jelt als e Beishpell för de Bijodivärsizitäht. De UNESCO hät dä Park 2003 op de Leß met de Ärv vun d'r Welt jedonn. de UNESCO ier Sigge övver dä Phong Nha-Ke Bang Natzjonaalpark dämm Phong Nha-Ke Bang Natzjonaalpark sing offizjäll Webßait